钦定古今图书集成/明伦汇编/闺媛典/第058卷 > 谢昌言妻詹氏
## 钦定古今图书集成/明伦汇编/闺媛典/第058卷 > 谢昌言妻詹氏

按《合肥县志》：詹氏，生员谢昌言妻。昌言病弱，家徒四
壁，不能具汤药。詹曲意事之，荼苦万状，形销骨立。而
昌言病不起，怜詹无托，呼詹曰：“若艰辛劳悴尽矣，吾
为若计，盍乘我未绝，择良人早为衣食计，勿致再如
昌言者。”詹抚膺恸哭曰：“君薄妾乎？抑疑之也？身，君身
也。即不讳，请先俟君冥途。”遂自缢。未几，昌言亦亡。